หุ้นยุโรปเปิดตลาดแดนบวก จากอานิสงส์ผลประกอบการสดใส
ลาดหุ้นยุโรปเปิดตลาดวันนี้ปรับตัวสูงขึ้น เนื่องจากหลายบริษัทได้รายงานผลประกอบการที่สดใสกว่าคาดการณ์ นอกจากนี้ นักลงทุนยังมองว่า การที่ธนาคารกลางสหรัฐ (เฟด) ส่งสัญญาณถึงความเป็นไปได้ที่จะปรับขึ้นอัตราดอกเบี้ยในการประชุมเดือนธ.ค.นั้น ถือเป็นปัจจัยบ่งชี้ว่า เศรษฐกิจสหรัฐฟื้นตัวขึ้นมากพอที่จะปรับมือกับผลพวงจากการปรับขึ้นอัตราดอกเบี้ย
29 ต.ค. 2558

สำนักข่าวอินโฟเควสท์ รายงานตลาดหุ้นยุโรปเปิดตลาดวันนี้ปรับตัวสูงขึ้น เนื่องจากหลายบริษัทได้รายงานผลประกอบการที่สดใสกว่าคาดการณ์ นอกจากนี้ นักลงทุนยังมองว่า การที่ธนาคารกลางสหรัฐ (เฟด) ส่งสัญญาณถึงความเป็นไปได้ที่จะปรับขึ้นอัตราดอกเบี้ยในการประชุมเดือนธ.ค.นั้น ถือเป็นปัจจัยบ่งชี้ว่า เศรษฐกิจสหรัฐฟื้นตัวขึ้นมากพอที่จะปรับมือกับผลพวงจากการปรับขึ้นอัตราดอกเบี้ย
ดัชนี Stoxx Europe 600 บวก 0.4% แตะระดับ 377.13 จุด ณ เวลาประมาณ 8.00 น.ตามเวลาลอนดอน ขณะที่ดัชนี CAC-40 ตลาดหุ้นฝรั่งเศสเปิดวันนี้ที่ 4,892.88 จุด เพิ่มขึ้น 2.30 จุด, +0.05% ดัชนี DAX ตลาดหุ้นเยอรมันเปิดวันนี้ที่ 10,867.19 จุด เพิ่มขึ้น 35.23 จุด, +0.33%
หุ้นโททาล พุ่ง 1.2% ขานรับกำไรไตรมาส 3 ส่วนหุ้นดอยช์ แบงก์ บวก 1.4% หลังรายได้จากธุรกิจขยายตัวขึ้น
               
 